Ericu950/Stoicheia-meter-silver huggingface dataset:
ἂν δ ἄρα ψευσθῶμεν τῶν ἐλπίδων καὶ πανταχόθεν ἐξειργώμεθα καὶ μη δὲ τὴν πόλιν ἔτι δυνώμεθα διαφυλάττειν , χαλεπὰ μέν ἐστιν ἃ μέλλω λέγειν , ὅμως δ οὐκ ὀκνήσω παρρησιάσασθαι περὶ αὐτῶν .
καὶ γὰρ ἐξαγγελθῆναι τοῖς Ἕλλησι καλλίω ταῦτ ἐστί , καὶ μᾶλλον ἁρμόττοντα τοῖς ἡμετέροις φρονήμασιν , ὧν ἔνιοί τινες ἡμῖν συμβουλεύουσιν .
φημὶ γὰρ χρῆναι τοὺς μὲν γονέας τοὺς ἡμετέρους αὐτῶν καὶ τοὺς παῖδας καὶ τὰς γυναῖκας καὶ τὸν ὄχλον τὸν ἄλλον ἐκ τῆς πόλεως ἐκπέμψαι , τοὺς μὲν εἰς Σικελίαν , τοὺς δ εἰς Κυρήνην , τοὺς δ εἰς τὴν ἤπειρον  ἄσμενοι δ αὐτοὺς ἅπαντες οὗτοι δέξονται καὶ χώρᾳ πολλῇ καὶ ταῖς ἄλλαις ταῖς περὶ τὸν βίον εὐπορίαις , οἱ μὲν χάριν ἀποδιδόντες ὧν εὖ πεπόνθασιν , οἱ δὲ κομιεῖσθαι προσδοκῶντες ὧν ἂν προϋπάρξωσιν  , ὑπολειφθέντας δὲ τοὺς βουλομένους καὶ δυναμένους κινδυνεύειν τῆς μὲν πόλεως ἀφεῖσθαι καὶ τῶν ἄλλων κτημάτων , πλὴν ὅσα ἂν οἷοί τ ὦμεν ἀπενέγκασθαι μεθ ἡμῶν αὐτῶν , καταλαβόντας δὲ χωρίον , ὅ τι ἂν ἐχυρώτατον ᾖ καὶ πρὸς τὸν πόλεμον συμφορώτατον , ἄγειν καὶ φέρειν τοὺς πολεμίους καὶ κατὰ γῆν καὶ κατὰ θάλατταν , ἕως ἂν παύσωνται τῶν ἡμετέρων ἀμφισβητοῦντες 0 1 2 .
καὶ ταῦτ ἐὰν τολμήσωμεν καὶ μὴ κατοκνήσωμεν , ὄψεσθε τοὺς νῦν ἐπιτάττοντας ἱκετεύοντας καὶ δεομένους ἡμῶν Μεσσήνην ἀπολαβεῖν καὶ ποιήσασθαι τὴν εἰρήνην .
ποία γὰρ ἂν τῶν πόλεων τῶν ἐν Πελοποννήσῳ τοιοῦτον πόλεμον ὑπομείνειεν , οἷον εἰκὸς γενέσθαι βουληθέντων ἡμῶν ;
τίνες δ οὐκ ἂν ἐκπλαγεῖεν καὶ δείσαιεν στρατόπεδον συνιστάμενον τοιαῦτα μὲν διαπεπραγμένον , δικαίως δὲ τοῖς αἰτίοις τούτων ὠργισμένον , ἀπονενοημένως δὲ πρὸς τὸ ζῆν διακείμενον , καὶ τῷ μὲν σχολὴν ἄγειν καὶ μη δὲ περὶ ἓν ἄλλο διατρίβειν ἢ περὶ τὸν πόλεμον τοῖς ξενικοῖς στρατεύμασιν ὡμοιωμένον , ταῖς δ ἀρεταῖς καὶ τοῖς ἐπιτηδεύμασι τοιοῦτον οἷον ἐξ ἁπάντων ἀνθρώπων οὐδεὶς ἂν συντάξειεν , ἔτι δὲ μηδεμιᾷ πολιτείᾳ τεταγμένῃ χρώμενον , ἀλλὰ θυραυλεῖν καὶ πλανᾶσθαι κατὰ τὴν χώραν δυνάμενον καὶ ῥᾳδίως μὲν ὅμορον οἷς ἂν βούληται γιγνόμενον , τοὺς δὲ τόπους ἅπαντας τοὺς πρὸς τὸν πόλεμον συμφέροντας πατρίδας εἶναι νομίζον 0 1 2 ;
ἐγὼ μὲν γὰρ οἶμαι τῶν λόγων μόνον ῥηθέντων τούτων καὶ διασπαρέντων εἰς τοὺς Ἕλληνας εἰς πολλὴν ταραχὴν καταστήσεσθαι τοὺς ἐχθροὺς ἡμῶν , ἔτι δὲ μᾶλλον , ἢν καὶ τέλος ἐπιθεῖναι τούτοις ἀναγκασθῶμεν .
τίνα γὰρ οἰηθῶμεν αὐτοὺς γνώμην ἕξειν , ὅταν αὐτοὶ μὲν κακῶς πάσχωσιν , ἡμᾶς δὲ μηδὲν δύνωνται ποιεῖν ;
καὶ τὰς μὲν αὑτῶν πόλεις ἴδωσιν εἰς πολιορκίαν καθεστηκυίας , τὴν δ ἡμετέραν οὕτω διεσκευασμένην ὥστε μηκέτι τῇ συμφορᾷ ταύτῃ περιπεσεῖν 0 ;
ἔτι δὲ τὴν τῶν σωμάτων τροφὴν ἡμῖν μὲν ῥᾳδίαν οὖσαν ἔκ τε τῶν ὑπαρχόντων καὶ τῶν ἐκ τοῦ πολέμου γιγνομένων , αὑτοῖς δὲ χαλεπὴν διὰ τὸ μὴ τ αὐτὸν εἶναι στρατόπεδόν τε τοιοῦτον διοικεῖν καὶ τοὺς ὄχλους τοὺς ἐν ταῖς πόλεσι διατρέφειν 0 1 ;
ὃ δὲ πάντων ἄλγιστον ἐκείνοις , ὅταν τοὺς μὲν ἡμετέρους οἰκείους ἐν πολλαῖς εὐπορίαις πυνθάνωνται γεγενημένους , τοὺς δ αὑτῶν ὁρῶσιν καθ ἑκάστην τὴν ἡμέραν τῶν ἀναγκαίων ἐνδεεῖς ὄντας , καὶ μη δ ἐπικουρῆσαι δύνωνται τοῖς κακοῖς τούτοις , ἀλλ ἐργαζόμενοι μὲν τὴν χώραν τὰ σπέρματα προσαπολλύωσιν , ἀργὸν δὲ περιορῶντες μηδένα χρόνον ἀνταρκεῖν οἷοί τ ὦσιν 0 .
ἀλλὰ γὰρ ἴσως ἀθροισθέντες καὶ κοινὸν ποιησάμενοι στρατόπεδον παρακολουθήσουσι , καὶ κωλύσουσιν ἡμᾶς κακῶς ποιεῖν αὐτούς .
καὶ τί ἂν εὐξαίμεθα μᾶλλον ἢ λαβεῖν πλησιάζοντας καὶ παρατεταγμένους καὶ περὶ τὰς αὐτὰς δυσχωρίας ἡμῖν ἀντιστρατοπεδεύοντας ἀνθρώπους ἀτάκτους καὶ μιγάδας καὶ πολλοῖς ἄρχουσι χρωμένους 0 ;
οὐδὲν γὰρ ἂν πολλῆς πραγματείας δεήσειεν , ἀλλὰ ταχέως ἂν αὐτοὺς ἐξαναγκάσαιμεν ἐν τοῖς ἡμετέροις καιροῖς ἀλλὰ μὴ τοῖς αὑτῶν ποιήσασθαι τοὺς κινδύνους .
ἐπιλίποι δ ἂν τὸ λοιπὸν μέρος τῆς ἡμέρας , εἰ τὰς πλεονεξίας τὰς ἐσομένας λέγειν ἐπιχειρήσαιμεν .
ἐκεῖνο δ οὖν πᾶσι φανερόν , ὅτι τῶν Ἑλλήνων διενηνόχαμεν οὐ τῷ μεγέθει τῆς πόλεως οὐ δὲ τῷ πλήθει τῶν ἀνθρώπων , ἀλλ ὅτι τὴν πολιτείαν ὁμοίαν κατεστησάμεθα στρατοπέδῳ καλῶς διοικουμένῳ καὶ πειθαρχεῖν ἐθέλοντι τοῖς ἄρχουσιν 0 1 .
ἢν οὖν εἰλικρινὲς τοῦτο ποιήσωμεν , ὃ μιμησαμένοις ἡμῖν συνήνεγκεν , οὐκ ἄδηλον ὅτι ῥᾳδίως τῶν πολεμίων ἐπικρατήσομεν 0 .
ἴσμεν δὲ καὶ τοὺς οἰκιστὰς ταυτησὶ τῆς πόλεως γενομένους , ὅτι μικρὸν μὲν στρατόπεδον εἰς τὴν Πελοπόννησον εἰσῆλθον ἔχοντες , πολλῶν δὲ καὶ μεγάλων πόλεων ἐκράτησαν .
καλὸν οὖν μιμήσασθαι τοὺς προγόνους , καὶ πάλιν ἐπὶ τὴν ἀρχὴν ἐπανελθόντας , ἐπειδὴ προσεπταίκαμεν , πειραθῆναι τὰς τιμὰς καὶ τὰς δυναστείας ἀναλαβεῖν , ἃς πρότερον ἐτυγχάνομεν ἔχοντες 0 .
πάντων δ ἂν δεινότατον ποιήσαιμεν , εἰ συνειδότες Ἀθηναίοις ἐκλιποῦσι τὴν αὑτῶν χώραν ὑπὲρ τῆς τῶν Ἑλλήνων ἐλευθερίας , ἡμεῖς μη δ ὑπὲρ τῆς ἡμετέρας αὐτῶν σωτηρίας ἀφέσθαι τῆς πόλεως τολμήσαιμεν , ἀλλὰ δέον ἡμᾶς παράδειγμα τῶν τοιούτων ἔργων τοῖς ἄλλοις παρέχειν , μη δὲ μιμήσασθαι τὰς ἐκείνων πράξεις ἐθελήσαιμεν .
ἔτι δὲ τούτου καταγελαστότερον , εἰ Φωκαεῖς μὲν φεύγοντες τὴν βασιλέως τοῦ μεγάλου δεσποτείαν , ἐκλιπόντες τὴν Ἀσίαν εἰς Μασσαλίαν ἀπῴκησαν , ἡμεῖς δ εἰς τοσοῦτον μικροψυχίας ἔλθοιμεν ὥστε τὰ προστάγματα τούτων ὑπομεῖναι , ὧν ἄρχοντες ἅπαντα τὸν χρόνον διετελέσαμεν 0 .
χρὴ δὲ μὴ περὶ τὴν ἡμέραν ταύτην ταῖς ψυχαῖς διατρίβειν , ἐν ᾗ δεήσει χωρίζειν τοὺς οἰκειοτάτους ἀφ ἡμῶν αὐτῶν , ἀλλ ἐπ ἐκείνους τοὺς χρόνους ἀφορᾶν , ἐν οἷς περιγενόμενοι τῶν ἐχθρῶν ἀνορθώσομεν μὲν τὴν πόλιν , κομιούμεθα δὲ τοὺς ἡμετέρους αὐτῶν , ἐπιδειξόμεθα δὲ πᾶσιν ὅτι νῦν μὲν ἀδίκως δεδυστυχήκαμεν , τὸν δὲ παρελθόντα χρόνον δικαίως τῶν ἄλλων πλέον ἔχειν ἠξιοῦμεν .
ἔχει δ οὕτως ·
ἐγὼ τούτους εἴρηκα τοὺς λόγους , οὐχ ὡς δέον ἡμᾶς ἤδη ταῦτα πράττειν , οὐ δ ὡς οὐδεμιᾶς ἄλλης ἐνούσης ἐν τοῖς πράγμασι σωτηρίας , ἀλλὰ βουλόμενος ὑμῶν προτρέψασθαι τὰς γνώμας , ὡς καὶ ταύτας τὰς συμφορὰς καὶ πολὺ δεινοτέρας τούτων ὑπομενετέον ἡμῖν , πρὶν ὑπὲρ Μεσσήνης ποιήσασθαι συνθήκας οἵας κελεύουσιν ἡμᾶς 0 .
οὐχ οὕτω δ ἂν προθύμως ἐπὶ τὸν πόλεμον ὑμᾶς παρεκάλουν , εἰ μὴ τὴν εἰρήνην ἑώρων ἐξ ὧν μὲν ἐγὼ λέγω καλὴν καὶ βεβαίαν γενησομένην , ἐξ ὧν δ ἔνιοί τινες συμβουλεύουσιν , οὐ μόνον αἰσχρὰν ἐσομένην , ἀλλ οὐ δὲ χρόνον οὐδένα παραμενοῦσαν .
ἢν γὰρ παρακατοικισώμεθα τοὺς Εἵλωτας καὶ τὴν πόλιν ταύτην περιίδωμεν αὐξηθεῖσαν , τίς οὐκ οἶδεν ὅτι πάντα τὸν βίον ἐν ταραχαῖς καὶ κινδύνοις διατελοῦμεν ὄντες ;
ὥσθ οἱ περὶ ἀσφαλείας διαλεγόμενοι λελήθασιν αὑτοὺς τὴν μὲν εἰρήνην ὀλίγας ἡμέρας ἡμῖν ποιοῦντες , τὸν δὲ πόλεμον εἰς ἅπαντα τὸν χρόνον κατασκευάζοντες .
ἡδέως δ ἂν αὐτῶν πυθοίμην , ὑπὲρ τίνων οἴονται χρῆναι μαχομένους ἡμᾶς ἀποθνήσκειν ·
οὐχ ὅταν οἱ πολέμιοι προστάττωσί τι παρὰ τὸ δίκαιον καὶ τῆς χώρας ἀποτέμνωνται καὶ τοὺς οἰκέτας ἐλευθερῶσι 0 ;
καὶ τούτους μὲν κατοικίζωσιν εἰς ταύτην ἣν ἡμῖν οἱ πατέρες κατέλιπον , ἡμᾶς δὲ μὴ μόνον τῶν ὄντων ἀποστερῶσιν , ἀλλὰ καὶ πρὸς τοῖς ἄλλοις κακοῖς εἰς ὀνείδη καθιστῶσιν ;
ἐγὼ μὲν γὰρ ὑπὲρ τούτων οὐ μόνον πόλεμον ἀλλὰ καὶ φυγὰς καὶ θανάτους οἴομαι προσήκειν ἡμῖν ὑπομένειν ·
πολὺ γὰρ κρεῖττον ἐν ταῖς δόξαις αἷς ἔχομεν τελευτῆσαι τὸν βίον μᾶλλον ἢ ζῆν ἐν ταῖς ἀτιμίαις , ἃς ληψόμεθα ποιήσαντες ἃ προστάττουσιν ἡμῖν 0 .
εἰ δὲ δεῖ μηδὲν ὑποστειλάμενον εἰπεῖν , αἱρετώτερον ἡμῖν ἐστιν ἀναστάτοις γενέσθαι μᾶλλον ἢ καταγελάστοις ὑπὸ τῶν ἐχθρῶν 0 .
τοὺς γὰρ ἐν ἀξιώμασι καὶ φρονήμασι τηλικούτοις βεβιωκότας δυοῖν δεῖ θάτερον , ἢ πρωτεύειν ἐν τοῖς Ἕλλησιν , ἢ παντάπασιν ἀνῃρῆσθαι , μηδὲν ταπεινὸν διαπραξαμένους ἀλλὰ καλὴν τὴν τελευτὴν τοῦ βίου ποιησαμένους .
ἃ χρὴ διαλογισαμένους μὴ φιλοψυχεῖν , μη δ ἐπακολουθεῖν ταῖς τῶν συμμάχων γνώμαις , ὧν ἡγεῖσθαι πρότερον ἠξιοῦμεν , ἀλλ αὐτοὺς σκεψαμένους ἑλέσθαι μὴ τὸ τούτοις ῥᾷστον , ἀλλ ὃ πρέπον ἔσται τῇ Λακεδαίμονι καὶ τοῖς πεπραγμένοις ἡμῖν .
περὶ γὰρ τῶν αὐτῶν οὐχ ὁμοίως ἅπασι βουλευτέον , ἀλλ ὡς ἂν ἐξ ἀρχῆς ἕκαστοι τοῦ βίου ποιήσωνται τὴν ὑπόθεσιν .
ἐπιδαυρίοις μὲν γὰρ καὶ Κορινθίοις καὶ Φλιασίοις οὐδεὶς ἂν ἐπιπλήξειεν , εἰ μηδενὸς ἄλλου φροντίζοιεν ἢ τοῦ διαγενέσθαι καὶ περιποιῆσαι σφᾶς αὐτούς ·
λακεδαιμονίους δ οὐχ οἷόν τ ἐστὶν ἐκ παντὸς τρόπου ζητεῖν τὴν σωτηρίαν , ἀλλ ἂν μὴ προσῇ τὸ καλῶς τῷ σώζεσθαι , τὸν θάνατον ἡμῖν μετ εὐδοξίας αἱρετέον ἐστί .
τοῖς γὰρ ἀρετῆς ἀμφισβητοῦσιν ὑπὲρ οὐδενὸς οὕτω σπουδαστέον , ὡς ὑπὲρ τοῦ μηδὲν αἰσχρὸν φανῆναι πράττοντας .
εἰσὶ δ αἱ τῶν πόλεων κακίαι καταφανεῖς οὐχ ἧττον ἐν τοῖς τοιούτοις βουλεύμασιν ἢ τοῖς ἐν τῷ πολέμῳ κινδύνοις 0 .
τῶν μὲν γὰρ ἐκεῖ γιγνομένων τὸ πλεῖστον μέρος τῇ τύχῃ μέτεστι , τὸ δ ἐνθάδε γνωσθὲν αὐτῆς τῆς διανοίας σημεῖόν ἐστιν .
ὥσθ ὁμοίως ἡμῖν φιλονικητέον ἐστὶν ὑπὲρ τῶν ἐνθάδε ψηφισθησομένων , ὥσπερ ὑπὲρ τῶν ἐν τοῖς ὅπλοις ἀγώνων 0 .
θαυμάζω δὲ τῶν ὑπὲρ μὲν τῆς ἰδίας δόξης ἀποθνήσκειν ἐθελόντων , ὑπὲρ δὲ τῆς κοινῆς μὴ τὴν αὐτὴν γνώμην ἐχόντων ·
ὑπὲρ ἧς ὁτιοῦν πάσχειν ἄξιον , ὥστε μὴ καταισχῦναι τὴν πόλιν , μη δὲ περιιδεῖν τὴν τάξιν λιποῦσαν , εἰς ἣν οἱ πατέρες κατέστησαν αὐτήν 0 .
πολλῶν δὲ πραγμάτων ἡμῖν καὶ δεινῶν ἐφεστώτων , ἃ δεῖ διαφυγεῖν , ἐκεῖνο μάλιστα φυλακτέον , ὅπως μηδὲν ἀνάνδρως φανησόμεθα διαπραττόμενοι μη δὲ συγχωροῦντες τοῖς πολεμίοις παρὰ τὸ δίκαιον .
αἰσχρὸν γὰρ τοὺς ἄρξαι τῶν Ἑλλήνων ἀξιωθέντας ὀφθῆναι τὸ προσταττόμενον ποιοῦντας , καὶ τοσοῦτον ἀπολειφθῆναι τῶν προγόνων , ὥστε τοὺς μὲν ὑπὲρ τοῦ τοῖς ἄλλοις ἐπιτάττειν ἐθέλειν ἀποθνήσκειν , ἡμᾶς δ ὑπὲρ τοῦ μὴ ποιεῖν τὸ κελευόμενον μὴ τολμᾶν διακινδυνεύειν 0 .
ἄξιον δὲ καὶ τὴν Ὀλυμπιάδα καὶ τὰς ἄλλας αἰσχυνθῆναι πανηγύρεις , ἐν αἷς ἕκαστος ἡμῶν ζηλωτότερος ἦν καὶ θαυμαστότερος τῶν ἀθλητῶν τῶν ἐν τοῖς ἀγῶσι τὰς νίκας ἀναιρουμένων 0 .
εἰς ἃς τίς ἂν ἐλθεῖν τολμήσειεν , ἀντὶ μὲν τοῦ τιμᾶσθαι καταφρονηθησόμενος , ἀντὶ δὲ τοῦ περίστατος ὑπὸ πάντων δι ἀρετὴν εἶναι περίβλεπτος ὑπὸ τῶν αὐτῶν ἐπὶ κακία γενησόμενος , ἔτι δὲ πρὸς τούτοις ὀψόμενος μὲν τοὺς οἰκέτας ἀπὸ τῆς χώρας ἧς οἱ πατέρες ἡμῖν κατέλιπον ἀπαρχὰς καὶ θυσίας μείζους ἡμῶν ποιουμένους , ἀκουσόμενος δ αὐτῶν τοιαύταις βλασφημίαις χρωμένων , οἵαις περ εἰκὸς τοὺς χαλεπώτερον μὲν τῶν ἄλλων δεδουλευκότας , ἐξ ἴσου δὲ νῦν τὰς συνθήκας τοῖς δεσπόταις πεποιημένους 0 ·
ἐφ αἷς ἕκαστος ἡμῶν οὕτως ἂν ἀλγήσειεν , ὡς οὐδεὶς ἂν τῶν ζώντων διὰ λόγου δηλώσειεν .
ὑπὲρ ὧν χρὴ βουλεύεσθαι , καὶ μὴ τότ ἀγανακτεῖν ὅτ οὐδὲν ἡμῖν ἔσται πλέον , ἀλλὰ νῦν σκοπεῖν ὅπως μηδὲν συμβήσεται τοιοῦτον .
ὡς ἔστιν ἓν τῶν αἰσχρῶν πρότερον μὲν μη δὲ τὰς τῶν ἐλευθέρων ἰσηγορίας ἀνέχεσθαι , νῦν δὲ καὶ τὴν τῶν δούλων παρρησίαν ὑπομένοντας φαίνεσθαι .
δόξομεν γὰρ τὸν παρελθόντα χρόνον ἀλαζονεύεσθαι , καὶ τὴν μὲν φύσιν ὅμοιοι τοῖς ἄλλοις εἶναι , ταῖς δ αὐθαδείαις καὶ ταῖς σεμνότησιν οὐκ ἀληθιναῖς ἀλλὰ πεπλασμέναις κεχρῆσθαι .
μηδὲν οὖν ἐνδῶμεν τοιοῦτον τοῖς εἰθισμένοις ἡμᾶς κακολογεῖν , ἀλλὰ τοὺς λόγους αὐτῶν ἐξελέγξαι πειραθῶμεν , ὅμοιοι γενόμενοι τοῖς τῶν προγόνων ἔργοις .
ἀναμνήσθητε δὲ τῶν ἐν Διπαίᾳ πρὸς Ἀρκάδας ἀγωνισαμένων , οὕς φασιν ἐπὶ μιᾶς ἀσπίδος παραταξαμένους τρόπαιον στῆσαι πολλῶν μυριάδων , καὶ τῶν τριακοσίων τῶν ἐν Θυρέαις ἅπαντας Ἀργείους μάχῃ νικησάντων , καὶ τῶν χιλίων τῶν εἰς Θερμοπύλας ἀπαντησάντων , οἳ πρὸς ἑβδομήκοντα μυριάδας τῶν βαρβάρων συμβαλόντες οὐκ ἔφυγον οὐ δ ἡττήθησαν , ἀλλ ἐνταῦθα τὸν βίον ἐτελεύτησαν οὗ περ ἐτάχθησαν , τοιούτους αὑτοὺς παρασχόντες ὥστε τοὺς μετὰ τέχνης ἐγκωμιάζοντας μὴ δύνασθαι τοὺς ἐπαίνους ἐξισῶσαι ταῖς ἐκείνων ἀρεταῖς .
ἁπάντων οὖν τούτων ἀναμνησθέντες ἐρρωμενέστερον ἀντιλαβώμεθα τοῦ πολέμου , καὶ μὴ περιμένωμεν ὡς ἄλλων τινῶν τὰς παρούσας ἀτυχίας ἰασομένων , ἀλλ ἐπειδή περ ἐφ ἡμῶν γεγόνασιν , ἡμεῖς αὐτὰς καὶ διαλῦσαι πειραθῶμεν .
χρὴ δὲ τοὺς ἄνδρας τοὺς ἀγαθοὺς ἐν τοῖς τοιούτοις καιροῖς φαίνεσθαι διαφέροντας ·
αἱ μὲν γὰρ εὐτυχίαι καὶ τοῖς φαύλοις τῶν ἀνθρώπων τὰς κακίας συγκρύπτουσιν , αἱ δὲ δυσπραξίαι ταχέως καταφανεῖς ποιοῦσιν , ὁποῖοί τινες ἕκαστοι τυγχάνουσιν ὄντες ·
ἐν αἷς ἡμῖν ἐπιδεικτέον ἐστίν , εἴ τι τῶν ἄλλων ἄμεινον τεθράμμεθα καὶ πεπαιδεύμεθα πρὸς ἀρετήν .
ἔστι δ οὐδὲν ἀνέλπιστον ἐκ τῶν νῦν παρόντων συμβῆναί τι τῶν δεόντων ἡμῖν .
οἶμαι γὰρ ὑμᾶς οὐκ ἀγνοεῖν ὅτι πολλαὶ πράξεις ἤδη τοιαῦται γεγόνασιν , ἃς ἐν ἀρχῇ μὲν ἅπαντες ὑπέλαβον εἶναι συμφοράς , καὶ τοῖς παθοῦσι συνηχθέσθησαν , ὕστερον δὲ τὰς αὐτὰς ταύτας ἔγνωσαν μεγίστων ἀγαθῶν αἰτίας γεγενημένας .
καὶ τί δεῖ τὰ πόρρω λέγειν ;
ἀλλὰ καὶ νῦν τὰς πόλεις τάς γε πρωτευούσας , λέγω δὲ τὴν Ἀθηναίων καὶ Θηβαίων , εὕροιμεν ἂν οὐκ ἐκ τῆς εἰρήνης μεγάλην ἐπίδοσιν λαβούσας , ἀλλ ἐξ ὧν ἐν τῷ πολέμῳ προδυστυχήσασαι πάλιν αὑτὰς ἀνέλαβον , ἐκ δὲ τούτων τὴν μὲν ἡγεμόνα τῶν Ἑλλήνων καταστᾶσαν , τὴν δ ἐν τῷ παρόντι τηλικαύτην γεγενημένην ὅσην οὐδεὶς πώποτ ἔσεσθαι προσεδόκησεν ·
αἱ γὰρ ἐπιφάνειαι καὶ λαμπρότητες οὐκ ἐκ τῆς ἡσυχίας ἀλλ ἐκ τῶν ἀγώνων γίγνεσθαι φιλοῦσιν .
ὧν ἡμᾶς ὀρέγεσθαι προσήκει , μή τε τῶν σωμάτων μή τε τῆς ψυχῆς μή τε τῶν ἄλλων ὧν ἔχομεν μηδενὸς φειδομένους .
ἢν γὰρ κατορθώσωμεν καὶ τὴν πόλιν εἰς τ αὐτὸ καταστῆσαι δυνηθῶμεν , ἐξ ὧνπερ ἐκπέπτωκε , καὶ τῶν προγεγενημένων μᾶλλον θαυμασθησόμεθα , καὶ τοῖς ἐπιγιγνομένοις οὐδεμίαν ὑπερβολὴν ἀνδραγαθίας καταλείψομεν , ἀλλὰ καὶ τοὺς βουλομένους εὐλογεῖν ἡμᾶς ἀπορεῖν ποιήσομεν , ὅ τι τῶν πεπραγμένων ἡμῖν ἄξιον ἐροῦσιν .
δεῖ δὲ μη δὲ τοῦτο λανθάνειν ὑμᾶς , ὅτι πάντες τῷ συλλόγῳ τούτῳ καὶ τοῖς γνωσθησομένοις ὑφ ἡμῶν προσέχουσι τὸν νοῦν .
ὥσπερ οὖν ἐν κοινῷ θεάτρῳ τῶν Ἑλλήνων διδοὺς ἔλεγχον ἕκαστος ὑμῶν τῆς αὑτοῦ φύσεως , οὕτω διακείσθω τὴν γνώμην 0 .
ἔστι δ ἁπλοῦν τὸ καλῶς βουλεύσασθαι περὶ τούτων .
ἢν μὲν γὰρ ἐθέλωμεν ἀποθνήσκειν ὑπὲρ τῶν δικαίων 0 .
οὐ μόνον εὐδοκιμήσομεν , ἀλλὰ καὶ τὸν ἐπίλοιπον χρόνον ἀσφαλῶς ἡμῖν ἐξέσται ζῆν ·
εἰ δὲ φοβησόμεθα τοὺς κινδύνους , εἰς πολλὰς ταραχὰς καταστήσομεν ἡμᾶς αὐτούς .
παρακαλέσαντες οὖν ἀλλήλους ἀποδῶμεν τὰ τροφεῖα τῇ πατρίδι , καὶ μὴ περιίδωμεν ὑβρισθεῖσαν τὴν Λακεδαίμονα καὶ καταφρονηθεῖσαν , μη δὲ ψευσθῆναι ποιήσωμεν τῶν ἐλπίδων τοὺς εὔνους ἡμῖν ὄντας , μη δὲ περὶ πλείονος φανῶμεν ποιούμενοι τὸ ζῆν τοῦ παρὰ πᾶσιν ἀνθρώποις εὐδοκιμεῖν , ἐνθυμηθέντες ὅτι κάλλιόν ἐστιν ἀντὶ θνητοῦ σώματος ἀθάνατον δόξαν ἀντικαταλλάξασθαι , καὶ ψυχῆς ἣν οὐχ ἕξομεν ὀλίγων ἐτῶν πρίασθαι τοιαύτην εὔκλειαν ἣ πάντα τὸν αἰῶνα τοῖς ἐξ ἡμῶν γενομένοις παραμενεῖ , πολὺ μᾶλλον ἢ μικροῦ χρόνου γλιχομένους μεγάλαις αἰσχύναις ἡμᾶς αὐτοὺς περιβαλεῖν 0 .
ἡγοῦμαι δ οὕτως ἂν ὑμᾶς μάλιστα παροξυνθῆναι πρὸς τὸν πόλεμον , εἰ ταῖς διανοίαις ὥσπερ παρεστῶτας ἴδοιτε τοὺς γονέας καὶ τοὺς παῖδας τοὺς ὑμετέρους αὐτῶν , τοὺς μὲν παρακελευομένους μὴ καταισχῦναι τὸ τῆς Σπάρτης ὄνομα , μη δὲ τοὺς νόμους ἐν οἷς ἐπαιδεύθημεν , μη δὲ τὰς μάχας τὰς ἐφ αὑτῶν γενομένας , τοὺς δ ἀπαιτοῦντας τὴν χώραν ἣν οἱ πρόγονοι κατέλιπον , καὶ τὴν δυναστείαν τὴν ἐν τοῖς Ἕλλησι , καὶ τὴν ἡγεμονίαν ἥνπερ αὐτοὶ παρὰ τῶν πατέρων παρελάβομεν ·
πρὸς οὓς οὐδὲν ἂν ἔχοιμεν εἰπεῖν ὡς οὐκ ἀμφότεροι δίκαια τυγχάνουσι λέγοντες .
οὐκ οἶδ ὅ τι δεῖ μακρολογεῖν , πλὴν τοσοῦτον , ὡς πλείστων τῇ πόλει ταύτῃ πολέμων καὶ κινδύνων γεγενημένων οὐδεπώποθ οἱ πολέμιοι τρόπαιον ἡμῶν ἔστησαν ἡγουμένου βασιλέως ἐκ τῆς οἰκίας τῆς ἡμετέρας .
ἔστι δὲ νοῦν ἐχόντων ἀνδρῶν , οἷσπερ ἂν ἐν ταῖς μάχαις ἡγεμόσι χρώμενοι κατορθῶσι , τούτοις καὶ περὶ τῶν μελλόντων κινδύνων συμβουλεύουσι μᾶλλον ἢ τοῖς ἄλλοις πείθεσθαι 0 .
ἅπαντες μὲν εἰώθασιν οἱ παριόντες ἐνθάδε ταῦτα μέγιστα φάσκειν εἶναι καὶ μάλιστα σπουδῆς ἄξια τῇ πόλει , περὶ ὧν ἂν αὐτοὶ μέλλωσι συμβουλεύσειν ·
οὐ μὴν ἀλλ εἰ καὶ περὶ ἄλλων τινῶν πραγμάτων ἥρμοσε τοιαῦτα προειπεῖν , δοκεῖ μοι πρέπειν καὶ περὶ τῶν νῦν παρόντων ἐντεῦθεν ποιήσασθαι τὴν ἀρχήν .
ἥκομεν γὰρ ἐκκλησιάσοντες περὶ πολέμου καὶ εἰρήνης , ἃ μεγίστην ἔχει δύναμιν ἐν τῷ βίῳ τῷ τῶν ἀνθρώπων , καὶ περὶ ὧν ἀνάγκη τοὺς ὀρθῶς βουλευομένους ἄμεινον τῶν ἄλλων πράττειν 0 .
τὸ μὲν οὖν μέγεθος , ὑπὲρ ὧν συνεληλύθαμεν , τηλικοῦτόν ἐστιν .
ὁρῶ δ ὑμᾶς οὐκ ἐξ ἴσου τῶν λεγόντων τὴν ἀκρόασιν ποιουμένους , ἀλλὰ τοῖς μὲν προσέχοντας τὸν νοῦν , τῶν δ οὐ δὲ τὴν φωνὴν ἀνεχομένους .
καὶ θαυμαστὸν οὐδὲν ποιεῖτε ·
καὶ γὰρ τὸν ἄλλον χρόνον εἰώθατε πάντας τοὺς ἄλλους ἐκβάλλειν , πλὴν τοὺς συναγορεύοντας ταῖς ὑμετέραις ἐπιθυμίαις .
ὃ καὶ δικαίως ἄν τις ὑμῖν ἐπιτιμήσειεν , ὅτι συνειδότες .
πολλοὺς καὶ μεγάλους οἴκους ὑπὸ τῶν κολακευόντων ἀναστάτους γεγενημένους , καὶ μισοῦντες ἐπὶ τῶν ἰδίων τοὺς ταύτην ἔχοντας τὴν τέχνην , ἐπὶ τῶν κοινῶν οὐχ ὁμοίως διάκεισθε πρὸς αὐτούς , ἀλλὰ κατηγοροῦντες τῶν προσιεμένων καὶ χαιρόντων τοῖς τοιούτοις αὐτοὶ φαίνεσθε μᾶλλον τούτοις πιστεύοντες ἢ τοῖς ἄλλοις πολίταις 0 .
καὶ γάρ τοι πεποιήκατε τοὺς ῥήτορας μελετᾶν καὶ φιλοσοφεῖν οὐ τὰ μέλλοντα τῇ πόλει συνοίσειν , ἀλλ ὅπως ἀρέσκοντας ὑμῖν λόγους ἐροῦσιν .
ἐφ οὓς καὶ νῦν τὸ πλῆθος αὐτῶν ἐρρύηκεν .
πᾶσι γὰρ ἦν φανερὸν ὅτι μᾶλλον ἡσθήσεσθε τοῖς παρακαλοῦσιν ὑμᾶς ἐπὶ τὸν πόλεμον ἢ τοῖς περὶ τῆς εἰρήνης συμβουλεύουσιν 0 .
οἱ μὲν γὰρ προσδοκίαν ἐμποιοῦσιν ὡς καὶ τὰς κτήσεις τὰς ἐν ταῖς πόλεσι κομιούμεθα , καὶ τὴν δύναμιν ἀναληψόμεθα πάλιν , ἣν πρότερον ἐτυγχάνομεν ἔχοντες ·
οἱ δ οὐδὲν τοιοῦτον ὑποτείνουσιν , ἀλλ ὡς ἡσυχίαν ἔχειν δεῖ καὶ μὴ μεγάλων ἐπιθυμεῖν παρὰ τὸ δίκαιον , ἀλλὰ στέργειν τοῖς παροῦσιν , ὃ χαλεπώτατον πάντων τοῖς πλείστοις τῶν ἀνθρώπων ἐστίν .
οὕτω γὰρ ἐξηρτήμεθα τῶν ἐλπίδων καὶ πρὸς τὰς δοκούσας εἶναι πλεονεξίας ἀπλήστως ἔχομεν , ὥστ οὐ δ οἱ κεκτημένοι τοὺς μεγίστους πλούτους μένειν ἐπὶ τούτοις ἐθέλουσιν , ἀλλ ἀεὶ τοῦ πλέονος ὀρεγόμενοι περὶ τῶν ὑπαρχόντων κινδυνεύουσιν .
ὅπερ ἄξιόν ἐστι δεδιέναι , μὴ καὶ νῦν ἡμεῖς ἔνοχοι γενώμεθα ταύταις ταῖς ἀνοίαις ·
λίαν γάρ τινές μοι δοκοῦσιν ὡρμῆσθαι πρὸς τὸν πόλεμον , ὥσπερ οὐ τῶν τυχόντων συμβεβουλευκότων , ἀλλὰ τῶν θεῶν ἀκηκοότες ὅτι κατορθώσομεν ἅπαντα καὶ ῥᾳδίως ἐπικρατήσομεν τῶν ἐχθρῶν .
χρὴ δὲ τοὺς νοῦν ἔχοντας περὶ μὲν ὧν ἴσασι μὴ βουλεύεσθαι  περίεργον γάρ  ἀλλὰ πράττειν ὡς ἐγνώκασι , περὶ ὧν δ ἂν βουλεύωνται , μὴ νομίζειν εἰδέναι τὸ συμβησόμενον , ἀλλ ὡς δόξῃ μὲν χρωμένους , ὅ τι ἂν τύχῃ δὲ γενησόμενον ἀγνοοῦντας , οὕτω διανοεῖσθαι περὶ αὐτῶν 0 .
ὧν ὑμεῖς οὐδέτερον τυγχάνετε ποιοῦντες , ἀλλ ὡς οἷόν τε ταραχωδέστατα διάκεισθε .
συνεληλύθατε μὲν γὰρ ὡς δέον ὑμᾶς ἐξ ἁπάντων τῶν ῥηθέντων ἐκλέξασθαι τὸ βέλτιστον , ὥσπερ δ ἤδη σαφῶς εἰδότες ὃ πρακτέον ἐστίν , οὐκ ἐθέλετ ἀκούειν πλὴν τῶν πρὸς ἡδονὴν δημηγορούντων 0 .
καίτοι προσῆκεν ὑμᾶς , εἴπερ ἠβούλεσθε ζητεῖν τὸ τῇ πόλει συμφέρον , μᾶλλον τοῖς ἐναντιουμένοις ταῖς ὑμετέραις γνώμαις προσέχειν τὸν νοῦν ἢ τοῖς καταχαριζομένοις , εἰδότας ὅτι τῶν ἐνθάδε παριόντων οἱ μὲν ἃ βούλεσθε λέγοντες ῥᾳδίως ἐξαπατᾶν δύνανται  τὸ γὰρ πρὸς χάριν ῥηθὲν ἐπισκοτεῖ τῷ καθορᾶν ὑμᾶς τὸ βέλτιστον  , ὑπὸ δὲ τῶν μὴ πρὸς ἡδονὴν συμβουλευόντων οὐδὲν ἂν πάθοιτε τοιοῦτον 0 ·
οὐ γὰρ ἔστιν ὅπως ἂν μεταπεῖσαι δυνηθεῖεν ὑμᾶς , μὴ φανερὸν τὸ συμφέρον ποιήσαντες .
χωρὶς δὲ τούτων πῶς ἂν ἄνθρωποι καλῶς δυνηθεῖεν ἢ κρῖναι περὶ τῶν γεγενημένων ἢ βουλεύσασθαι περὶ τῶν μελλόντων , εἰ μὴ τοὺς μὲν λόγους τοὺς τῶν ἐναντιουμένων παρ ἀλλήλους ἐξετάζοιεν , αὐτοὶ δ αὑτοὺς κοινοὺς ἀμφοτέροις ἀκροατὰς παράσχοιεν ;
θαυμάζω δὲ τῶν τε πρεσβυτέρων , εἰ μηκέτι μνημονεύουσι , καὶ τῶν νεωτέρων , εἰ μηδενὸς ἀκηκόασιν , ὅτι διὰ μὲν τοὺς παραινοῦντας ἀντέχεσθαι τῆς εἰρήνης οὐδὲν πώποτε κακὸν ἐπάθομεν , διὰ δὲ τοὺς ῥᾳδίως τὸν πόλεμον αἱρουμένους πολλαῖς ἤδη καὶ μεγάλαις συμφοραῖς περιεπέσομεν .
ὧν ἡμεῖς οὐδεμίαν ποιούμεθα μνείαν , ἀλλ ἑτοίμως ἔχομεν , μηδὲν εἰς τ οὔμπροσθεν ἡμῖν αὐτοῖς πράττοντες , τριήρεις πληροῦν καὶ χρημάτων εἰσφορὰς ποιεῖσθαι καὶ βοηθεῖν καὶ πολεμεῖν οἷς ἂν τύχωμεν , ὥσπερ ἐν ἀλλοτρίᾳ τῇ πόλει κινδυνεύοντες .
τούτων δ αἴτιόν ἐστιν , ὅτι προσῆκον ὑμᾶς ὁμοίως ὑπὲρ τῶν κοινῶν ὥσπερ ὑπὲρ τῶν ἰδίων σπουδάζειν , οὐ τὴν αὐτὴν γνώμην ἔχετε περὶ αὐτῶν , ἀλλ ὅταν μὲν ὑπὲρ τῶν ἰδίων βουλεύησθε , ζητεῖτε συμβούλους τοὺς ἄμεινον φρονοῦντας ὑμῶν αὐτῶν , ὅταν δ ὑπὲρ τῆς πόλεως ἐκκλησιάζητε , τοῖς μὲν τοιούτοις ἀπιστεῖτε καὶ φθονεῖτε , τοὺς δὲ πονηροτάτους τῶν ἐπὶ τὸ βῆμα παριόντων ἀσκεῖτε , καὶ νομίζετε δημοτικωτέρους εἶναι τοὺς μεθύοντας τῶν νηφόντων καὶ τοὺς νοῦν οὐκ ἔχοντας τῶν εὖ φρονούντων καὶ τοὺς τὰ τῆς πόλεως διανεμομένους τῶν ἐκ τῆς ἰδίας οὐσίας ὑμῖν λειτουργούντων 0 .
ὥστ ἄξιον θαυμάζειν , εἴ τις ἐλπίζει τὴν πόλιν τοιούτοις συμβούλοις χρωμένην ἐπὶ τὸ βέλτιον ἐπιδώσειν 0 .
ἐγὼ δ οἶδα μὲν ὅτι πρόσαντές ἐστιν ἐναντιοῦσθαι ταῖς ὑμετέραις διανοίαις , καὶ ὅτι δημοκρατίας οὔσης οὐκ ἔστι παρρησία , πλὴν ἐνθάδε μὲν τοῖς ἀφρονεστάτοις καὶ μηδὲν ὑμῶν φροντίζουσιν , ἐν δὲ τῷ θεάτρω τοῖς κωμῳδοδιδασκάλοις 0 ·
ὃ καὶ πάντων ἐστὶ δεινότατον , ὅτι τοῖς μὲν ἐκφέρουσιν εἰς τοὺς ἄλλους Ἕλληνας τὰ τῆς πόλεως ἁμαρτήματα τοσαύτην ἔχετε χάριν ὅσην οὐ δὲ τοῖς εὖ ποιοῦσι , πρὸς δὲ τοὺς ἐπιπλήττοντας καὶ νουθετοῦντας ὑμᾶς οὕτω διατίθεσθε δυσκόλως ὥσπερ πρὸς τοὺς κακόν τι τὴν πόλιν ἐργαζομένους 0 .
ὅμως δὲ καὶ τούτων ὑπαρχόντων οὐκ ἂν ἀποσταίην ὧν διενοήθην .
παρελήλυθα γὰρ οὐ χαριούμενος ὑμῖν οὐ δὲ χειροτονίαν μνηστεύσων , ἀλλ ἀποφανούμενος ἃ τυγχάνω γιγνώσκων πρῶτον μὲν περὶ ὧν οἱ πρυτάνεις προτιθέασιν , ἔπειτα περὶ τῶν ἄλλων τῶν τῆς πόλεως πραγμάτων ·
οὐδὲν γὰρ ὄφελος ἔσται τῶν νῦν περὶ τῆς εἰρήνης γνωσθέντων , ἢν μὴ καὶ περὶ τῶν λοιπῶν ὀρθῶς βουλευσώμεθα .
φημὶ δ οὖν χρῆναι ποιεῖσθαι τὴν εἰρήνην μὴ μόνον πρὸς Χίους καὶ Ῥοδίους καὶ Βυζαντίους καὶ Κῴους ἀλλὰ πρὸς ἅπαντας ἀνθρώπους , καὶ χρῆσθαι ταῖς συνθήκαις μὴ ταύταις αἷς νῦν τινὲς γεγράφασιν , ἀλλὰ ταῖς γενομέναις μὲν πρὸς βασιλέα καὶ Λακεδαιμονίους , προσταττούσαις δὲ τοὺς Ἕλληνας αὐτονόμους εἶναι καὶ τὰς φρουρὰς ἐκ τῶν ἀλλοτρίων πόλεων ἐξιέναι καὶ τὴν αὑτῶν ἔχειν ἑκάστους .
τούτων γὰρ οὔ τε δικαιοτέρας εὑρήσομεν οὔ τε μᾶλλον τῇ πόλει συμφερούσας 0 .
ἢν μὲν οὖν ἐνταῦθα καταλίπω τὸν λόγον , οἶδ ὅτι δόξω τὴν πόλιν ἐλαττοῦν , εἰ Θηβαῖοι μὲν ἕξουσι Θεσπιὰς καὶ Πλαταιὰς καὶ τὰς ἄλλας πόλεις ἃς παρὰ τοὺς ὅρκους κατειλήφασιν , ἡμεῖς δ ἔξιμεν μηδεμιᾶς ἀνάγκης οὔσης ἐξ ὧν τυγχάνομεν ἔχοντες ·
ἢν δὲ διὰ τέλους ἀκούσητέ μου προσέχοντες τὸν νοῦν , οἶμαι πάντας ὑμᾶς καταγνώσεσθαι πολλὴν ἄνοιαν καὶ μανίαν τῶν τὴν ἀδικίαν πλεονεξίαν εἶναι νομιζόντων , καὶ τῶν τὰς ἀλλοτρίας πόλεις βίᾳ κατεχόντων , καὶ μὴ λογιζομένων τὰς συμφορὰς τὰς ἐκ τῶν τοιούτων ἔργων γιγνομένας .
ταῦτα μὲν οὖν διὰ παντὸς τοῦ λόγου πειρασόμεθα διδάσκειν ὑμᾶς , περὶ δὲ τῆς εἰρήνης πρῶτον διαλεχθῶμεν , καὶ σκεψώμεθα τί ἂν ἐν τῷ παρόντι γενέσθαι βουληθεῖμεν ἡμῖν .
ἢν γὰρ ταῦτα καλῶς ὁρισώμεθα καὶ νοῦν ἐχόντως , πρὸς ταύτην τὴν ὑπόθεσιν ἀποβλέποντες ἄμεινον βουλευσόμεθα καὶ περὶ τῶν ἄλλων .
ἆρ οὖν ἂν ἐξαρκέσειεν ἡμῖν , εἰ τήν τε πόλιν ἀσφαλῶς οἰκοῖμεν καὶ τὰ περὶ τὸν βίον εὐπορώτεροι γιγνοίμεθα καὶ τά τε πρὸς ἡμᾶς αὐτοὺς ὁμονοοῖμεν καὶ παρὰ τοῖς Ἕλλησιν εὐδοκιμοῖμεν ;
ἐγὼ μὲν γὰρ ἡγοῦμαι τούτων ὑπαρξάντων τελέως τὴν πόλιν εὐδαιμονήσειν .
ὁ μὲν τοίνυν πόλεμος ἁπάντων ἡμᾶς τῶν εἰρημένων ἀπεστέρηκεν ·
καὶ γὰρ πενεστέρους πεποίηκε , καὶ πολλοὺς κινδύνους ὑπομένειν ἠνάγκασε , καὶ πρὸς τοὺς Ἕλληνας διαβέβληκε , καὶ πάντας τρόπους τεταλαιπώρηκεν ἡμᾶς .
ἢν δὲ τὴν εἰρήνην ποιησώμεθα , καὶ τοιούτους ἡμᾶς αὐτοὺς παράσχωμεν οἵους αἱ κοιναὶ συνθῆκαι προστάττουσι , μετὰ πολλῆς μὲν ἀσφαλείας τὴν πόλιν οἰκήσομεν , ἀπαλλαγέντες πολέμων καὶ κινδύνων καὶ ταραχῆς , εἰς ἣν νῦν πρὸς ἀλλήλους καθέσταμεν , καθ ἑκάστην δὲ τὴν ἡμέραν πρὸς εὐπορίαν ἐπιδώσομεν , ἀναπεπαυμένοι μὲν τῶν εἰσφορῶν καὶ τῶν τριηραρχιῶν καὶ τῶν ἄλλων τῶν περὶ τὸν πόλεμον λειτουργιῶν , ἀδεῶς δὲ γεωργοῦντες καὶ τὴν θάλατταν πλέοντες καὶ ταῖς ἄλλαις ἐργασίαις ἐπιχειροῦντες , αἳ νῦν διὰ τὸν πόλεμον ἐκλελοίπασιν .
ὀψόμεθα δὲ τὴν πόλιν διπλασίας μὲν ἢ νῦν τὰς προσόδους λαμβάνουσαν , μεστὴν δὲ γιγνομένην ἐμπόρων καὶ ξένων καὶ μετοίκων , ὧν νῦν ἐρήμη καθέστηκεν 0 .
τὸ δὲ μέγιστον , συμμάχους ἕξομεν ἅπαντας ἀνθρώπους , οὐ βεβιασμένους ἀλλὰ πεπεισμένους , οὐ δ ἐν ταῖς μὲν ἀσφαλείαις διὰ τὴν δύναμιν ἡμᾶς ὑποδεχομένους , ἐν δὲ τοῖς κινδύνοις ἀποστησομένους , ἀλλ οὕτω διακειμένους ὥσπερ χρὴ τοὺς ὡς ἀληθῶς συμμάχους καὶ φίλους ὄντας 0 .
πρὸς δὲ τούτοις , ἃ νῦν ἀπολαβεῖν οὐ δυνάμεθα διὰ πολέμου καὶ πολλῆς δαπάνης , ταῦτα διὰ πρεσβείας ῥᾳδίως κομιούμεθα .
μὴ γὰρ οἴεσθε μή τε Κερσοβλέπτην ὑπὲρ Χερρονήσου μή τε Φίλιππον ὑπὲρ Ἀμφιπόλεως πολεμήσειν , ὅταν ἴδωσιν ἡμᾶς μηδενὸς τῶν ἀλλοτρίων ἐφιεμένους .
νῦν μὲν γὰρ εἰκότως φοβοῦνται γείτονα ποιήσασθαι τὴν πόλιν ταῖς αὑτῶν δυναστείαις , ὁρῶσι γὰρ ἡμᾶς οὐ στέργοντας ἐφ οἷς ἂν ἔχωμεν , ἀλλ ἀεὶ τοῦ πλέονος ὀρεγομένους , ἢν δὲ μεταβαλώμεθα τὸν τρόπον καὶ δόξαν βελτίω λάβωμεν , οὐ μόνον ἀποστήσονται τῆς ἡμετέρας , ἀλλὰ καὶ τῆς αὑτῶν προσδώσουσι ·
λυσιτελήσει γὰρ αὐτοῖς θεραπεύουσι τὴν δύναμιν τὴν τῆς πόλεως ἀσφαλῶς ἔχειν τὰς ἑαυτῶν βασιλείας .
καὶ μὲν δὴ καὶ τῆς Θρᾴκης ἡμῖν ἐξέσται τοσαύτην ἀποτεμέσθαι χώραν , ὥστε μὴ μόνον αὐτοὺς ἄφθονον ἔχειν , ἀλλὰ καὶ τοῖς δεομένοις τῶν Ἑλλήνων καὶ δι ἀπορίαν πλανωμένοις ἱκανὸν δύνασθαι βίον παρασχεῖν .
ὅπου γὰρ Ἀθηνόδωρος καὶ Καλλίστρατος , ὁ μὲν ἰδιώτης ὤν , ὁ δὲ φυγάς , οἰκίσαι πόλεις οἷοί τε γεγόνασιν , ἦ που βουληθέντες ἡμεῖς πολλοὺς ἂν τόπους τοιούτους κατασχεῖν δυνηθεῖμεν 0 .
χρὴ δὲ τοὺς πρωτεύειν ἐν τοῖς Ἕλλησιν ἀξιοῦντας τοιούτων ἔργων ἡγεμόνας γίγνεσθαι πολὺ μᾶλλον ἢ πολέμου καὶ στρατοπέδων ξενικῶν , ὧν νῦν ἐπιθυμοῦντες ἡμεῖς τυγχάνομεν 0 .
περὶ μὲν οὖν ὧν οἱ πρέσβεις ἐπαγγέλλονται , καὶ ταῦθ ἱκανά , καὶ πολλὰ ἂν ἴσως τις προσθείη τούτοις 0 ·
ἡγοῦμαι δὲ δεῖν ἡμᾶς οὐ μόνον ψηφισαμένους τὴν εἰρήνην ἐκ τῆς ἐκκλησίας ἀπελθεῖν , ἀλλὰ καὶ βουλευσαμένους ὅπως ἄξομεν αὐτήν , καὶ μὴ ποιήσομεν ὅπερ εἰώθαμεν , ὀλίγον χρόνον διαλιπόντες πάλιν εἰς τὰς αὐτὰς καταστησόμεθα ταραχάς , μη δ ἀναβολὴν ἀλλ ἀπαλλαγὴν εὑρήσομέν τινα τῶν κακῶν τῶν παρόντων .